	Tantárgy neve: Régészet, talajtan
	Kreditértéke: 2
Összkredit: 4

	A tantárgy besorolása: kötelezően választható

	A tantárgy elméleti vagy gyakorlati jellegének mértéke, „képzési karaktere”12: 100% elmélet (kredit%)

	A tanóra
 típusa: előadás és óraszáma: 3. szemeszter: 8, 4. szemeszter: 16
nyelve: magyar
Az adott ismeret átadásában alkalmazandó további módok, jellemzők
 (ha vannak): 

	A számonkérés módja (koll. / gyj. / egyéb
): kollokvium
Az ismeretellenőrzésben alkalmazandó további (sajátos) módok
 (ha vannak): 

	A tantárgy tantervi helye (hányadik félév): 3. és 4. félév

	Előtanulmányi feltételek (ha vannak): a tárgy félévei egymásra épülnek


	Tantárgy-leírás: az elsajátítandó ismeretanyag tömör, ugyanakkor informáló leírása

	A tantárgy megismerteti a hallgatókkal a régészeti leletek talaj-környezetét és hatásukat a különböző anyagú tárgyakra. Főbb témakörök: A talaj fogalma, a talajtan tárgya és feladatai.
Talajképző tényezők, a talajképződés folyamatai. A magyar talajrendszertan, talaj főtípusok és típusok. Hazánk talajtakarójának vázlatos ismertetése. A talajok terepi részletes leírásának szempontjai, makro- és mikroszkópos leírása. Talajvizsgálati módszerek. A talaj, mint a régészeti leletek környezete.

A régészet rövid története, a tudományokban elfoglalt besorolása, elméleti és gyakorlati módszerei, régészeti feltárások, interdiszciplináris kutatási módszerek. A magyarországi egymást követő régészeti korszakok bemutatása: pre- és protosztoria (paleolitikum, neolitikum, rézkor, bronzkor, vaskor), római és népvándorláskor, középkor. Ezen korszakok régészeti leletanyagának bemutatása, régész és restaurátor együttműködésének fontossága az ásatásokon /in situ történő felvétel, konzerválás/, majd a restaurálása folyamán. Ezek konkrét gyakorlati példákon történő bemutatása.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	A Magyar Nemzeti Múzeum régészeti kiállításának vezetője. Kr. e. 400 000-Kr. u. 804. Magyar Nemzeti Múzeum 2005 (több kiadásban).
Colin Renfrew – Paul Bahn: Régészet. Elmélet, módszer, gyakorlat. Osiris, Budapest, 1999.

László Attila: Keltezés a régészetben. A radiokarbon kormeghatározás. Babes- Bolyai Tudományegyetem. Kolozsvári Egyetemi Kiadó, 2008.

Gáspár Dorottya: Pannonia régészete. Budapest. Historia Antik Könyvesház, 2008.

Kiss Viktória: Bronzkori élettörténetek Magyarországon Kr. e. 3-2. évezredben. Hereditas archaeologica Hungaricae 5. Budapest 2025. (ISBN 9786155766800).

Egy eltűnt nép nyomában. Avarok élete a Duna-Tisza közén. Kecskemét, Katona József Múzeum, Kiállítás, 2025-26.

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása

Specializált ismeretekkel rendelkezik a restaurátori munkához kapcsolódó régészeti kérdések területén. Beható ismeretekkel rendelkezik a restaurátor és a régész-muzeológus szakemberek együttműködésének legfontosabb elemeiről. Ismeretekkel rendelkezik a talajtípusokról és azok tulajdonságairól.
b) képességei

Képes felismerni az összefüggést az ásatási környezet és az abból előkerülő régészeti leletek állapota között.  Saját szakmai tevékenységébe képes más tudományágak, köztük a régészet elemeit beemelni. 

c) attitűd

Restaurálási tevékenysége során saját művészeti elképzeléseit háttérbe szorítja, a műtárgyakhoz szakmai alázattal közelít. Alkotó módon és megfelelő kritikai érzékkel képes használni a tevékenysége alapjául szolgáló forrásokat. Aktívan keresi az együttműködést a geológus szakemberekkel, a tőlük kapott információt felelősségteljesen, a tárgy megőrzését messzemenően szem előtt tartva alkalmazza.
d) autonómia, felelősség

Tisztában van autonóm döntéshozatala határaival is: azzal, hogy mely területeken nem hozhat egyedül felelős döntéseket, milyen esetekben kell más szakemberek bevonását kezdeményeznie.
Féléves tematika alkalmakra bontva:

02.11.

A régészet tudományban elfoglalt helye, szerepe, innovatív, interdiszciplináris módszerek, kormeghatározás, a restaurátor szerepe, feladatai
03.11.

Pre-és protohistória régészeti anyaga
04.27.

Római kor régészeti anyaga
05.13.

Népvándorláskor és középkor régészeti anyaga



	Tantárgy felelőse (név, beosztás, tud. fokozat): Galambos Éva DLA

	Tantárgy oktatásába bevont oktató(k) és elérhetősége(ik): Dr. Jankovits Katalin jankovits.katalin@btk.ppke.hu óraadó oktatók

	A tantárgy tanításának időpontja/helyszíne:

2026. 02.11., 03.11., 04.27., 05.13.

MNMKK MNM ORRK, 1087 Bp. Könyves K. krt. 40.

	Tantárgykódja: RMN-RÉGÉ02-23-C

	Felelős tanszéke: Restaurátor Tanszék

	Képzési idő szemeszterekben: 2 szemeszter

	Tanórák száma összesen: 24 tanóra

	Tanulmányi követelmények: az órákon való részvétel és jegyzetelés

	Oktatási módszerek: frontális előadás vetítettképes vázlattal

	Javasolt tanulási módszerek: jegyzetek és szakirodalom tanulmányozása

	A hallgató egyéni munkával megoldandó feladatainak száma:

	Felhasználható fontosabb technikai és egyéb segédeszközök: számítógép, projektor

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és választhatóan felvevő  hallgatóval együtt): korlátlan/korlátozott:…..fő




















